rt var at
bevele staen Item noch es vorwerde dat de wynne voirs geven sal jairlijx
sinen tmijn duende der cappellen voirs van voshem voer sijn stroe twee
rijnsche guldene oft de weerde dair af in anden goeden gelde Item es vors
weerde dat de voirs wynne sal houden scape van minen hee van pcke
te twee jaen te deylene op dat mine hee voirs gelieve sal den wynne
scape te leverene maer mijn hoe willes ongehouden sijn alst hem gelieft
Item is vorweerde dat de wynne voirs sal doen heiden en beweyden
den cappellaen van voshem jaerlix opter bosch twee melc coeye en twee
verckene gelijc den sinen Item es vorweerde dat de wynne voirs jairlix
beveren sal sinen tmijn duende vi walmen goet ende coesbeer om die
husynge aldaer bynne den voirs thone mede te houdene ende soe wantern
datmen dien verdecken sal soe sal de wynne voirs geve den werclieden
den mont cost alsoe lange als zij daer overdecken selen ende niet langere
ende ligghen ende sitten geven den werclieden voirs Item es vorweerde dat
de wynne voirs ontfaen sal alle de ghene die inden name vanden
goetshuyse daer comen selen int voirs hof die sal hij wel ende loflijc
ontfaen ende den mont cost gheven comen sij te pde oft te voete na sijn
macht Item es vorweerde dat die voirs wynne sal houden en ontfaen
de gasterie die men daer ghewoenlic heeft gheweest tontfane van onsen
genedighen hee van brabant oft van sinen offiaiers datter tgoetshuys geene
last noch comer af en come Item es vorweerde dat de wynne voirs
die lande den voirs godshuyse laten sal te zijnen af scheyden gelijc dat
hijse vant te sinen in comene Te wetene den wynter aert besayt
wel ende loflijc met rogghe op sijn iiii getidege voen Ende hier
selen sijn iii boender tarwen Item iii boender gersten op iii voen
Item die evene besayt op ii voen Item de storte brake eens om
gedaen Item es vorweerde dat de wynne voirs dmest inder
messien wesende sal hij vuen opt voirs lant den goetshuyse
toebehoende slands meesten profijte Item es vorweerde oft den
voirs wynne enighe scade ghesciede van tampeeste vanden coerne
inden velde staende oft van ghemeynen orloghe die sal hem
tvoirs cloester op richten ter taxacien van goede manen des ghelijx